Sinan Oğan: Tək başıma da qalsam , bütün bu Ermənipərəst qüvvələrlə mübarizə aparacağam. – Kanalturk.az
Son yenilənmə 10 İyn , 2019 17:05
Sinan Oğanın Kars bələdiyyəsində ermənilərə göstərilən qonaqpərvərliklə bağlı Kanakturk.az-a verdiyi müsahibə
– Kars Bələdiyyəsinin Milliyətçi Hərəkat Partiyası’ndan HDP’yə keçməsindən sonra Kars Bələdiyyə Başqanı Ayhan Bilgen’in ilk müsafirlərinin məhz Ermənistan’dan gəlməsi təsadüfi deyildir. Mənim bu mövzudakı etirazımdan sonra bu mövzuda Kars və Türkiyə mətbuatında xəbərlərin çıxması və etiraz səslərinin yüksəlməsindən sonra Ayhan Bilgen mənə cavab vermek məcburiyyətində qaldı və Kars’a başqa ölkələrdən də insanların gəldiyini söylədi. Ancaq bu yalandı. Ankara’dakı bəzi böyükelçilərin Kars ziyarətləri
yurtdışından gələn heyətlər kimi göstərilmək istəndi , amma bu doğru deyil. Ayhan Bilgeni sadəcə erməni heyət ziyarət etmişdir. Ermənilərin HDP’nin Kars Bələdiyyəsini almasından son dərəcə mutlu olduqları anlaşılmaqdadır. HDP Ermənistan ilə dayanışma göstərən bir partiyadır. HDP Partiyası Ermənistan ilə sərhədlərin açılmasından yana olan bir partiyadır. İndi də ilk dəfə Kars bələdiyyəsini alar almaz Ermənistan ilə münasibət , yaxınlıq qurma yoluna getmişlərdir.
-Bu Türkiyə dövlətinin xarici siyasətinə zidd addımdır. Sizcə, Türkiyə dövləti niyə bu səfərlərin qarşısını almır ?
– Türkiyə’nin Ermənistan ilə diplomatik əlaqələri yoxkən Kars Bələdiyyəsinin bu əlaqəni qurması düzgün deyil. Bu Türkiyənin xarici siyasət anlayışına da, mənfəətlərinə də zidd bir addımdır. 23 iyunda İstanbul’da Bələdiyyə seçkilərinin yenilənməsi səbəbi ilə hökumət heç bir addım atmır, təəssüf ki.
– Ola bilərmi ki , bu səfərlər Türkiyə hakimiyyətinin razılığı ilə baş versin?
– Zənn etmirəm ki, hökumətin razılığı olsun. Bu hökumətin razılığı ilə yox Bələdiyyə’nin təşəbbüsü ilə görülən bir işdir. Amma bununla bərabər son günlərdə İrevan ilə Van arasında birbaşa hava yolu ilə səfərlərinin başlaması və havayoluyla ilk erməni turistlərin Van şəhərinə gəlməsinin eyni zamana təsadüf etməsi də təəccüblüdür. Bu barədə də sosial şəbəkələrdən öz etirazımı bildirmişəm.
–Türkiyənin milliyətçi kəsiminin və Azərbaycana bağlı təşkilatların bu məsələdə etirazları güclü hiss olunmur. Sizcə , yetərincə etirazlar varmı?
-Bizə qarşı son dönəmlərdə artan hücumlar da sırf bu səbəbdəndir. Biz etiraz edirik. Kars Bələdiyyəsinin Ermənistanla əlaqələr qurması və qonaq qəbul etməsinə də, İrəvan-Van hava yolu səfərlərinin başlamasına da ilk etiraz edən kişi olduğum üçün Ermənipərəst qüvvələr tərəfindən hücuma məruz qalıram. Amma tək başıma da qalsam bütün bu Ermənipərəst quvvələrlə mübarizə aparacağam.
Türkiyə və Azərbaycanda etirazlar başladı – Bir başqanın səhvi iki ölkə ictimaiyyətini hiddətləndirib